Președintele Isaac Herzog se teme că Israelul va fi izolat: „Trebuie să ne consolidăm cât mai mult posibil alianțele în lume”
Președintele Israelului, Isaac Herzog, a avertizat marți cu privire la pericolele izolării internaționale și a spus că țara sa trebuie să-și consolideze cât mai mult posibil alianțele în lume, la o zi după ce procurorul general al Curții Penale Internaționale (CPI) a solicitat emiterea de mandate de arestare împotriva unor înalți oficiali israelieni, informează EFE, citată de Agerpres.